75 



En nær beslægtet Art, Stachys Sieboldii Miq. (= S. tuherifera 

 Naud.), der stammer fra Østasien, har lignende, men større Knolde 

 (se Tekstfig. 6), der har en betydelig Næringsværdi og spises som 

 Gemyse. Planten dyrkes som Køkkenurt i flere europæiske Lande, 

 f. Eks. i Frankrig og, om end sjældnere, i Danmark ; dens Knolde 

 gaar her undertiden i Handelen. 



Tav. 96. Fig. 1. Plantens øverste Del. Fig. 2. Blomst (Vi). Fig. 3. 

 Blomst i Længdesnit (Vi). Fig. 4. Støvknap (forstørret). Fig. 5. Frugt (for- 

 størret). 



97. Skov-Galtetand, Stachys silvaticus L. 

 N. Skog-svinerot. 



Skov-Galtetand vokser i Skove og Krat og er almindelig i 

 Danmark og Norge (mod Nord til Tromsø Amt). Den kendes let 

 fra den foregaaende Art paa de langstilkede og hjærtedannede 

 Blade og de mørkere røde Blomster. Bladene er mørkere grønne 

 end hos Smalbladet Galtetand; deres Celler er nemlig rigere paa 

 Grønkorn, der jo besørger Optagelsen af Luftens Kulsyre, og dette 

 Forhold staar sagtens i Forbindelse med det mere lysfattige Vokse- 

 sted. Hele Planten er desuden udstyret med længere Haar, og 

 dens Udløbere, som overvintrer i hele deres Længde, er tynde (ens 

 tykke overalt). De indtil 1 m høje Planter staar ofte sammen i 

 store Grupper. De har en stinkende Lugt og blomstrer i Juli — 

 August. Efter Blomstringen bøjer de to Støvdragere sig udefter, 

 hvilket er et Kendemærke for Galtetand (Fig. 2). 



Tav. 97. Fig. 1. Plantens Top. Fig. 2. Blomst (Vi). Fig. 3. Bæger i 

 Frugtstadie (Vi). Fig. 4. Delfrugt (Vi). 



98. Tandbæger, Ballota nigra L. 



Slægten Tandbæger kendes paa det tragtformede Bæger med 

 sylspidse Tænder (Fig. 2), paa Underlæbens store, brede Midtflig 

 og paa de børsteformede Blade ved Blomsternes Grund (Fig. 1). 

 Blomsterne er, ligesom hos mange andre Læbeblomstrede, særlig 

 indrettede for de dygtigste Blomsterbestøvere, Bier og Humler; 

 ligesom hos Galtetand findes der i Kronrørets nederste Del en 

 Haarkrans, der hindrer kortsnablede Insekter, saasom Fluer, i at 

 naa ned til Honningen. — Tandbæger er en fleraarig, 40—90 cm 

 høj og haaret Plante, der i Danmark er almindelig nær Byer; 

 den forekommer særlig paa Ryddepladser sammen med en Del 

 andre Planter, der gærne træffes paa saadan Vokseplads (Rude- 



